రాధా శ్యామ్ మందిరం, పశ్చిమ బెంగాల్

రాధా శ్యామ్ మందిరం, శ్రీకృష్ణుని ప్రియురాలు రాధమ్మను ఆరాదించే ఆలయం. ఇది భారతదేశంలోని పశ్చిమ బెంగాల్ రాష్ట్రం మేదినీపూర్ డివిజన్ బిష్ణుపూర్ పట్టణంలో ఉన్న ఒక శ్రీకృష్ణ ఆలయం. ఈ ఆలయంలో హిందూ దేవుడు కృష్ణుడిని శ్యామ్ రూపంలో పూజిస్తారు. ఆలయంలో రాధ విగ్రహం కూడా ప్రతిష్టించి ఉంది.

 విశిష్టత 
పశ్చిమ బెంగాల్ లోని బిష్ణుపూర్ పట్టణంలో ఉన్న దేవాలయాలు 17వ, 18వ శతాబ్దాల మధ్య మల్ల రాజులు నిర్మించినవి. ఇవి సాంప్రదాయ బెంగాలీ రూపకల్పనను మిళితం చేసే ప్రత్యేకమైన నిర్మాణ శైలికి ప్రసిద్ధి చెందాయి. ఈ దేవాలయాలను ప్రధానంగా టెర్రకోట ఉపయోగించి నిర్మించారు, ఇది వాటికి విలక్షణమైన ఎర్రటి రంగును ఇస్తుంది.

బిష్ణుపూర్‌లో నెలకొన్న రాధా శ్యామ్ మందిరం ఒక పురాతన, ప్రసిద్ధ ఆలయం. ఇది రఘునాథ్ సింగ్ చే నిర్మించబడింది. ఇది పంచు-చురా అంటే ఐదు శిఖరాల శైలికి చెందినది, ఇక్కడ శ్రీకృష్ణ లీలలు, రాధాకృష్ణుల జీవితంలోని ఘట్టాలు, రామాయణం, మహాభారతం.. వంటి హిందూ ఇతిహాసాల నుండి దృశ్యాలను వర్ణించే విస్తృతమైన టెర్రకోట ప్యానెల్లకు ప్రసిద్ధి చెందినది. ఈ దేవాలయం మల్ల రాజవంశం కళాత్మక, సాంస్కృతిక విలువలకు నిదర్శనం. ఇది బెంగాలీ వాస్తుశిల్పానికి ఒక అద్భుతమైన ఉదాహరణ అని చెప్పవచ్చు.

1997లో యునెస్కో ప్రపంచ వారసత్వ ప్రదేశాల భారతదేశంలోని ప్రపంచ వారసత్వ ప్రదేశాల జాబితాలో ఈ ఆలయం చేర్చబడింది. అలాగే, ఈ దేవాలయాల సముదాయం భారత పురాతత్వ సర్వేక్షణ (ఏఎస్ఐ) జాతీయ ప్రాముఖ్యత కలిగిన స్మారక చిహ్నాలుగా గుర్తించింది.

 చరిత్ర 
ఆలయంలో లభించిన పునాది ఫలకం ప్రకారం, ఈ ఆలయాన్ని 1758లో మల్లభూమ్ రాజు చైతన్య సింగ్ నిర్మించాడు. ఈ ఆలయం ఏక-రత్న ఆలయ నిర్మాణానికి ఒక ప్రత్యేకమైన ఉదాహరణ, ఇది మధ్యయుగ బెంగాల్లో అభివృద్ధి చెందిన రత్న శైలికి చెందినది.

ఈ ఆలయ పైకప్పు చతురస్రాకారంలో, వక్ర అంచులతో, మధ్యలో గోపురం గల శిఖరంతో ఉంటుంది. ఈ ఆలయం దాని అలంకరణకు ప్రసిద్ధి చెందింది, ఇది ఈ ఆలయం చుట్టూ ఉన్న గోడలను అలంకరిస్తుంది. అలంకరణలు ప్రధానంగా గోడలపై ఏర్పాటు చేసిన టెర్రకోట ఫలకాలపై ఉంచబడతాయి. ఆలయ గోడలు రామాయణం, విష్ణువు, రాధా-కృష్ణుల బొమ్మల దృశ్యాలతో అలంకరించబడ్డాయి.

ప్రస్తుతం ఈ ఆలయం ఆర్కియాలజికల్ సర్వే ఆఫ్ ఇండియా ద్వారా పురావస్తు స్మారక చిహ్నాలలో ఒకటిగా సంరక్షించబడింది. 1998 నుండి, రాధా శ్యామ్ ఆలయం యునెస్కో ప్రపంచ వారసత్వ ప్రదేశం తాత్కాలిక జాబితాలో ఉంది.
 గ్యాలరీ 

 మూలాలు 

వర్గం:Coordinates on Wikidata
వర్గం:పశ్చిమ బెంగాల్
వర్గం:భారతదేశం